สินเชื่อเพิ่ม9.5หมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

แบงก์ปล่อย3เดือนแรกไม่ยั้ง เคลื่อนม็อบแดงยังไม่สะเทือน
โพสต์ทูเดย์ — ยอดสินเชื่อ มี.ค. โตกระหึ่ม ธนาคารใหญ่นำขบวน
ศูนย์วิจัยกสิกรไทย เปิดเผยว่า ยอดเงินให้สินเชื่อสุทธิ (หักค่าเผื่อหนี้สงสัยจะสูญ) ของธนาคารพาณิชย์ไทย 14 แห่ง พบว่าในช่วงไตรมาสแรกเงินให้สินเชื่อเพิ่มขึ้น 9.5 หมื่นล้านบาท เมื่อเทียบจากสิ้นปี 2552 ในขณะที่เงินฝากเพิ่มขึ้น 4,660 ล้านบาท 
สำหรับสินเชื่อ ณ สิ้นเดือน มี.ค. 2553 พบว่ามีจำนวน 5.88 ล้านล้านบาท เพิ่มขึ้น 7.13 หมื่นล้านบาท จากเดือน ก.พ. ที่มี 5.81 ล้านล้านบาท โดยเป็นการเพิ่มขึ้นของสินเชื่อธนาคารขนาดใหญ่เป็นหลัก
ขณะที่ยอดเงินฝากเพิ่มขึ้นด้วยขนาดที่น้อยกว่า คือเพิ่มขึ้น 3.8 หมื่นล้านบาท จาก 6.51 ล้านล้านบาท ณ สิ้นเดือน ก.พ. มาอยู่ที่จำนวน 6.55 ล้านล้านบาท ณ สิ้นเดือน มี.ค. 
ศูนย์วิจัยกสิกรไทย เปิดเผยว่า สัญญาณการฟื้นตัวของเศรษฐกิจที่มีความชัดเจนมากขึ้นตามลำดับ เป็นแรงสนับสนุนสำคัญที่ทำให้ความต้องการสินเชื่อของภาคธุรกิจขยายตัวเพิ่มขึ้นต่อเนื่องในเดือน ก.พ. และ มี.ค. 
ขณะที่การชุมนุมทางการเมืองของกลุ่มต่อต้านรัฐบาลที่เริ่มต้นตั้งแต่วันที่ 12 มี.ค. 2553 ยังส่งผลค่อนข้างจำกัดต่อการเติบโตของสินเชื่อธนาคารพาณิชย์ในเดือน มี.ค. ส่วนหนึ่งอาจเป็นผลเนื่องจากในช่วงเวลานั้นภาคธุรกิจส่วนใหญ่เชื่อมั่นว่ารัฐบาลจะสามารถควบคุมสถานการณ์ได้ 
ส่งผลให้ธนาคารพาณิชย์ยังมีการดึงเงินผ่านการนำเสนอผลิตภัณฑ์เงินฝากพิเศษที่ให้ผลตอบแทนจูงใจออกมาเป็นระยะๆ เพื่อรักษาฐานลูกค้าและจัดเตรียมเพื่อรองรับการขยายธุรกิจ ส่งผลให้ยอดเงินฝากปรับตัวเพิ่มขึ้นเป็นเดือนที่ 2 ติดต่อกันในเดือน มี.ค.
อย่างไรก็ตาม เงินฝากที่เพิ่มขึ้นน้อยกว่าการเพิ่มขึ้นของสินเชื่อ ทำให้สภาพคล่องเดือน มี.ค. ปรับตัวลดลงจากเดือนก่อนหน้า